钦定古今图书集成/明伦汇编/皇极典/第003卷 > 《段平仲传赞》同前
## 钦定古今图书集成/明伦汇编/皇极典/第003卷 > 《段平仲传赞》同前

“君有常尊，臣有定卑”，自然之势也。然臣不自通于上，
君不降而逮诸下，则治不得成而功不彰，反是而天
下之务粲焉几矣。德宗察察，欲折伏臣下，自为聪明
而治愈疏。段平仲一忤上，仓皇失对，而犹以取名，何
哉？下知所职，而上丧其所以为上也。故圣王屈己从
谏，君臣两得其美，知道之本欤！